****



**ISO 9001 - Certificat nr. 416C**

**ISO 14001 - Certificat nr. 229M**

**Forma juridică: Societate pe acţiuni | Cod Fiscal: RO 11400673 | Capital social subscris şi vărsat: 25.336.000 LEI**

**Sediul social: Str. Brestei, Nr. 133, Cp. 200177, Craiova, jud. Dolj | Nr. Reg. Comerţului: J16/63/1999 | RO58 UGBI 0000 3220 1083 3RON| GARANTI BANK**

**Tel.: 0251.422.116, Fax: 0251.422.263| E-mail: relatiipublicecao@apaoltenia.ro**

****

PROCEDURA

PRIVIND RASPUNDEREA CONTRAVENTIONALA A UTILIZATORILOR SERVICIULUI PUBLIC DE ALIMENTARE CU APA SI DE CANALIZARE

1. SCOPUL PROCEDURII

Prezenta procedura descrie activitatile specifice prin care se constata si se aplica, de catre persoanele imputernicite (agentii constatatori), sanctiunile contraventionale pentru faptele incriminate de legislatia specifica in domeniul serviciilor publice de alimentare cu apa si de canalizaredrept contraventii, cu scopul de a preveni savarsirea unor astfel de fapte.

1. DOMENIUL DE APLICARE

Procedura se aplica de catre persoanele imputernicite in acest sens, mentionate in Anexa 2 la prezenta procedura, in vederea prevenirii faptelor savarsite cu vinovatie, stabilite si sanctionate conform dispozitiilor legale in vigoare.

Contraventia se constata printr-un proces-verbal incheiat de una din persoanele imputernicite sa constate si sa aplice sanctiunile contraventionale.

Sanctiunile pentru contraventiile prevazute in legislatie se aplica persoanelor fizice si juridice care au savarsit contraventiile.

1. DOCUMENTE DE REFERINTA

Legislatie primara:

1. Ordonanta 2/2001 privind regimul juridic al contraventiilor, cu modificarile si completarile ulterioare.
2. Legea 51/2006 a serviciilor comunitare de utilitati publice, republicata, cu modificarile si completarile ulterioare.
3. Legea 241/2006 a serviciului public de alimentare cu apa si de canalizare, republicata, cu modificarile si completarile ulterioare.
4. Regulamentul serviciilor de alimentare cu apa si de canalizare asigurate de SC Compania de Apa Oltenia SA, aprobat cu ultima modificare de Asociatia de Dezvoltare Intercomunitara (ADI) Oltenia prin Hotararea nr. 3/18.02.2019

Legislatie secundara

1. Ordinul A.N.R.S.C. nr. 88/2007 pentru aprobarea Regulamentului-cadru al serviciului de alimentare cu apă și de canalizare.
2. Codul civil
3. DESCRIERERA PROCEDURII
4. DISPOZITII INTRODUCTIVE

Urmatoarele fapte prevazute de Regulamentul serviciilor de alimentare cu apa si de canalizare constituie contraventiidaca nu au fost savarsite in astfel de conditii incat, potrivit legii penale, sa constituie infractiuni.:

*Regulamentul serviciilor de alimentare cu apa si de canalizare asigurate de SC Compania de Apa Oltenia SA art. 5(7), 56(1) si (2), 57(1), 110(4), 138(3), 153(1), 153(2), 153(3), 219:*

**Art. 5 (7)** se interzice orice legatura sau interconectare intre sistemele de alimentare cu apa potabile si sistemele de alimentare cu apa industiala sau din surse propria(nerespectarea art. 5 (7) se sanctioneaza cu amenda de la 3000 la 5000 lei)..

**Art. 56 (1)** Pentru prevenirea poluarii apei la sursă sau în reţea se interzice distrugerea construcţiilor, a instalaţiilor, imprejmuirilor, portilor, stâlpilor de iluminat, semnelor de avertizare, amplasate în zona de protecţie sanitară, care, conform legislaţiei în vigoare, aparţin domeniului public (nerespectarea art. 56 (1) se sanctioneaza cu amenda de la 1000 la 3000 lei).

**(2)** Este interzisă afectarea funcţionarii reţelelor de apă şi de canalizare prin accesul la manevrarea armăturilor şi accesoriilor a altor persoane, cu excepţia celor autorizate de operator şi, în cazuri de forta majoră, de pompieri. În acest sens, operatorul va lua toate măsurile de siguranţă necesare (nerespectarea art. 56 (2) se sanctioneaza cu amenda de la 1000 la 3000 lei).

**Art. 57 (1)** Executarea de către terţi a lucrărilor de orice fel, în special a celor de săpătură, de-a lungul traseelor sau în intersectie cu reţelele de apă şi de canalizare, precum şi a celor de extindere a reţelelor de apă şi de canalizare se va face numai în baza unui proiect întocmit de un operator economic autorizat, avizat de operatorul sistemului de alimentare cu apă şi de canalizare(nerespectarea art. 57 (1) se sanctioneaza cu amenda de la 1000 la 3000 lei).

**Art. 110 (4)** Branşamentele realizate fără avizul definitiv al operatorului sunt considerate branşamente clandestine. Realizarea branşamentelor clandestine atrage, conform legislaţiei în vigoare, răspunderea disciplinară, materială, civilă, contravenţională, administrativă sau penală, după caz, atât pentru utilizator, cât şi pentru executantul lucrării. In aceasta situatie, se va proceda la desfiinţarea bransamentelor clandestine, fara avizarea consumatorului(nerespectarea art. 110 (4) se sanctioneaza cu amenda de la 1000 la 3000 lei).

**Art. 138(3)** Pe traseul retelelor apartinandsistemului de canalizare este interzisa amplasarea de constructii provizorii sau definitive, precum si depozitarea materialelor (nerespectarea art. 138 (3) se sanctioneaza cu amenda de la 3000 la 5000 lei).

**Art. 153 (1)** În zonele în care există un sistem public de canalizare, toţi utilizatorii care au contract de furnizare a apei, indiferent dacă au sau nu branşament propriu, au obligaţia de a deversa apele uzate provenite din activităţile specifice fiecărui numai în reţeaua de canalizare, cu respectarea prevederilor prezentului regulament (nerespectarea art. 153 (1) se sanctioneaza cu amenda de la 1000 la 3000 lei).

**(2)** Utilizatorii care se alimentează cu apă din reţeaua de distribuţie sau din surse proprii şi care sunt amplasati în zone unde nu există reţele de canalizare au obligaţia dotării cu bazine etanşe vidanjabile sau cu staţie de epurare compactă locală, construite şi exploatate în condiţiile impuse de autorităţile de mediu şi gospodărire a apelor competente. Vidanjarea şi evacuarea apelor uzate provenite din astfel de fose se poate realiza fie de către operatorul serviciului de canalizare, fie de către alţi agenţi economici autorizaţi, care au obţinut în prealabil avizul operatorului privind locul şi condiţiile tehnice de descărcare a apelor uzate provenite din procesul de vidanjare (nerespectarea art. 153 (2) se sanctioneaza cu amenda de la 1000 la 3000 lei).

**(3)** Vidanjarea este interzisă în zonele în care există realizat un sistem public de canalizare, dacă operatorul serviciului a notificat utilizatorului acceptul sau de preluare a apelor uzate în sistemul de canalizare şi s-a angajat că va realiza racordul (nerespectarea art. 153 (3) se sanctioneaza cu amenda de la 500 la 1000 lei).

**Art. 219 (1)** se interzice legatura intre instalatiile interioare care utilizeaza apa din sistemul public cu instalatiile interioare care utilizeaza apa din surse proprii (nerespectarea art. 219 (1) se sanctioneaza cu amenda de la 3000 la 5000 lei).

1. CONSTATAREA CONTRAVENTIILOR

Constatarea contraventiilor, incadrarea acestora si aplicarea sanctiunilor, se face de catre SC Compania de Apa Oltenia SA, prin persoanele imputernicite in acest sens, mentionate in Anexa 2, in deplina obiectivitate, fara a se lasa supusi nici unui fel de presiuni din partea oricui s-ar exercita.

În vederea constatării contravenţiilor, persoanele imputernicite (agenti constatatori) au acces, dacă acest lucru se impune, în condiţiile legii, în clădiri, încăperi, la instalaţii şi în orice alt loc, unde au dreptul să verifice instalaţiile de utilizare, precum şi să execute măsurători şi determinări. Atât operatorii, cât şi utilizatorii sunt obligaţi să pună la dispoziţie reprezentanţilor împuterniciţi documentele cu privire la serviciul de utilităţi publice furnizat/prestat.

Organele de poliţie sunt obligate să acorde, la cerere, sprijin persoanelor imputernicitesa constate si sa aplice sanctiunile contraventionale.

Prevederile mentionate in prezenta procedura se completează cu prevederile Ordonanţei Guvernului nr. [2/2001](https://idrept.ro/00050396.htm), aprobată cu modificări şi completări prin Legea nr. [180/2002](https://idrept.ro/00054828.htm), cu modificările şi completările ulterioare.

Sanctiunile se aplica persoanelor fizice si/sau juridice care au savarsit contraventiile. Persoana juridica raspunde contraventional in cazurile si in conditiile prevazute de actele normative prin care se stabilesc si se sanctioneaza contraventiile.

Daca fapta socotita contraventie, a fost savarsita in astfel de conditii incat potrivit legii penale ea constituie infractiune, persoana imputernicita care constata fapta va informa conducerea Companiei si Serviciul Juridic in vederea sesizarii organului de urmarire penala..

1. CONTINUTUL PROCESULUI-VERBAL DE CONTRAVENTIE

Procesul-verbal de constatare a contraventiei va cuprinde in mod obligatoriu:

* Data si locul incheierii
* Numele si prenumele, calitatea si institutia din care face parte agentul constatator
* Numele, prenumele domiciliul si codul numeric personal al contravenientului
* Descrierea faptei contraventionale cu indicarea datei, orei si locului in care a fost savarsita
* aratarea imprejurarilor care pot servi la aprecierea gravitatii faptei si la evaluarea eventualelor pagube pricinuite
* indicarea actului normativ prin care se stabileste si se sanctioneaza contraventia
* posibilitatea achitarii, in termen de 15 zile de la data inmanarii sau comunicarii procesului-verbal, a jumatate din minimul amenzii prevazute de actul normativ
* termenul de exercitare a caii de atac si instanta la care se depune plangerea
* in cazul contravenientilor cetateni straini, personae fara cetatenie sau cetateni romani cu domiciliul in strainatate, in procesul-verbal vor fi cuprinse si urmatoarele date: seria si numarul pasaportului ori ale altui document de trecere a frontierei de stat, data eliberarii acestuia si statul emitent
* În cazul în care contravenientul este minor procesul-verbal va cuprinde şi numele, prenumele şi domiciliul părinţilor sau ale altor reprezentanţi ori ocrotitori legali ai acestuia.
* În situaţia în care contravenientul este persoană juridică în procesul-verbal se vor face menţiuni cu privire la denumirea, sediul, numărul de înmatriculare în registrul comerţului şi codul fiscal ale acesteia, precum şi datele de identificare a persoanei care o reprezintă.

Lipsa uneia dintre mentiunile privind numele si prenumele agentului constatator, numele si prenumele contravenientului, codul numeric personal pentru persoanele care au atribuit un asemenea cod si, in cazul persoanei juridice, lipsa denumirii si a sediului acesteia, a faptei savarsite si a datei de comitere a acesteia sau a semnaturii agentului constatator atrage nulitatea procesului-verbal. Nulitatea poate fi constatata si din oficiu.

1. INCHEIEREA PROCESULUI-VERBAL

Agentul constatator incheie procesul-verbal de contraventieatunci cand constata savarsirea unei fapte, care se incadreaza in prevederile Regulamentul de furnizare a serviciilor de alimentare cu apa si de canalizare.

Daca o persoana savarseste mai multe contraventii, constate in acelasi timp de acelasi Agent constatator, se incheie un singur proces-verbal.Pentru aceeasi fapta nu se pot aplica doua sau mai multe sanctiuni.

Procesul-verbal se incheie in trei exemplare:

* Exemplarul nr.1 se depune la Directia Economica aceasta avand obligatia urmaririi achitarii amenzii aplicate in termenul de 15 zile de la comunicareiar in cazul neplatii amenzii, avand obligatia transmiterii procesului-verbal catre organele de specialitate ale unitatilor administreativ-teritoriale in a caror raza teritoriala domiciliaza contravenientul persoana fizica sau dupa caz, isi are sediul fiscal contravenientul persoana juridica,
* Exemplarul nr. 2 se preda sub semnatura contravenientului, facandu-se mentiune despre acest fapt in cuprinsul procesului verbal.
* Exemplarul nr. 3 ramane in carnet. In momentul in care carnetul este terminat, agentul constatator are obligatia depunerii acestuia la Directia economica in vederea arhivarii.

În momentul încheierii procesului-verbal agentul constatator este obligat să aducă la cunoştinţă contravenientului dreptul de a face obiecţiuni cu privire la conţinutul actului de constatare. Obiecţiunile sunt consemnate distinct în procesul-verbal la rubrica "Alte menţiuni", sub sancţiunea nulităţii procesului-verbal.

P.V., dupa incheiere, se semneaza, pe fiecare pagina, de catre agentul constatator si contravenient. In cazul in care contravenientul refuza sa semneze, nu poate sa semneze sau nu se afla la locul faptei, agentul constatator mentioneaza aceasta in cuprinsul procesului-verbal. Aceste imprejurari trebuie sa fie confirmate de cel putin un martor. In acest caz, in procesul-verbal se vor inscrie datele de identificare ale martorului (numele si prenumele, domiciliul, seria si numarul actului de identitate, data eliberarii si organul care l-a emis, codul numeric personal), si semnatura acestuia.

Proba faptei contraventionale se poate face si cu executarea de fotografii la fata locului pe care sa fie indicate data si ora la care au fost facute, mentionandu-se acest fapt in procesul-verbal.

Nu poate avea calitatea de martor un alt agent constatator. In lipsa unui martor, agentul constatator va preciza acest fapt in procesul-verbal.

1. APLICAREA SANCTIUNILOR

Sanctiunile contraventionale care se aplica sunt cele mentionate in Regulamentul serviciilor de alimentare cu apa si de canalizare si mentionate in prezenta procedura.

Sancţiunea se aplică în limitele prevăzute de Regulamentul serviciilor şi trebuie să fie proporţională cu gradul de pericol social al faptei săvârşite, ţinându-se seama de împrejurările în care a fost săvârşită fapta, de modul şi mijloacele de săvârşire a acesteia, de scopul urmărit, de urmarea produsă, precum şi de circumstanţele personale ale contravenientului şi de celelalte date înscrise în procesul-verbal.

Contravenientul este obligat sa prezinte agentului constatator, la cerere, actul de identitate ori documentele in baza carora se fac mentiunile in procesul-verbal. In caz de refuz, pentru legitimarea contravenientului, agentul constatator poate apela la politisti, jandarmi sau politisti locali.

Daca de la data savarsirii faptei pana la data constatarii contraventiei au trecut maim ult de 6 luni de zile, aplicarea sanctiunii se prescrie.

Daca aceeasi persoana a savarsit mai multe contraventii, sanctiunea se aplica pentru fiecare contraventie in parte. Cand contraventiile au fost constatate prin acelasi P.V., sanctiunile contraventionale se cumuleaza fara a depasi dublul maximului amenzii prevazut pentru contraventia cea mai grava consemnata in P.V.

Procesul-verbal se inmaneaza contravenientului la data intocmirii sau, in lipsa acestuia, sau a refuzului de a-l primi, procesul-verbal va fi comunicat contravenientului prin posta, cu confirmare de primire. Comunicarea se face in termen de cel mult doua luni de la data aplicarii sanctiunii.

Executarea sanctiunii amenzii contraventionale se prescrie daca procesul verbal de constatare a contraventiei nu a fost comunicat contravenientului in termen de cel mult doua luni de la data aplicarii sanctiunii.

Netransmiterea proceselor-verbale de constatare si sanctionare a contraventiilor in termen de cel mult doua luni de la data aplicarii sanctiunii, va atrage raspunderea disciplinara a personalului care se face vinovat de intarziere.

Procesul-verbal de constatare si sanctionare a contraventiei este titlu de creanta si instiintare de plata.

1. MODALITATEA DE PLATA

Contravenientul poate sa achite, in termen de 15 zile de la data incheierii P.V., ori, dupa caz, de la data comunicarii acestuia, jumatate din valoarea minima a amenzii prevazute pentru contraventia savarsita, facandu-se mentiune despre aceasta posibilitate in P.V.

In cazul in care,in maxim 30 de zile de la data comunicarii procesului-verbal contravenientul nu a transmis dovada achitarii amenzii la Compania de Apa Oltenia, exemplarul nr. 2 se transmite catre organele de specialitate ale unitatilor administrativ-teritoriale in a caror raza teritoriala domiciliaza contravenientul persoana fizica sau dupa caz, isi are sediul fiscal contravenientul persoana juridica, in vederea punerii in aplicare.

Sumele provenite din amenzi, care se cuvin bugetului de stat pot fi achitate prin mijloace de plata online, in conturile dedicate, la institutiile de credit autorizate cu care exista incheiate conventii sau la unitatile Trezoreriei Statului, iar amenzile cuvenite bugetelor locale se achita, prin mijloace de plata online, prin institutii de credit autorizate cu care exista incheiate conventii sau la casieriile autoritatilor administratiei publice ori ale altor institutii publice abilitate sa administreze veniturile bugetelor locale indiferent de localitatea pe a carei raza acestea functioneaza, de cetatenia, domiciliul sau resedinta contravenientului ori de locul savarsirii contraventiei, precum si la ghiseul unic din punctele de trecere a frontierei de stat a Romaniei. O copie de pe chitanta se preda agentului constatator sau se trimite prin posta sau electronic, prin e-mail, la Compania de Apa Oltenia.

Plata amenzilor contraventionale achitate prin intermediul sistemelor electronice de plata se dovedeste prin prezentarea extrasului de cont al platitorului sau a dovezii de plata emise de catre sistemele de plati, acestea specificand data si ora efectuarii platii. In aceasta situatie se elimina obligativitatea pentru platitor de a preda o copie de pe extrasul de cont sau de pe dovada de plata emisa de sistemul de plati catre Companie.

1. DISPOZITII FINALE

Procesul-verbal de contraventie este cel stabilit in anexa 1la prezenta procedura.

Carnetele cu procese-verbale se distribuie persoanelor imputernicite sa constate si sa aplice amenzile contraventionale pe baza de semnatura.

Carnetele cu procese-verbale consumate integral se arhiveaza.

Procesul- verbal fiind un act administrativ poate fi anulat numai prin hotararea instantei de judecata.

DIRECTOR GENERAL, SEF SERVICIU JURIDIC,

Av. Suiu Alin Ionut Cons.jrd. Andronache Mirela